Document ID: 32009R1179

KOMISSION ASETUS (EY) N:o 1179/2009,
tehty 26 päivänä marraskuuta 2009,
tavaroiden luokittelusta yhdistettyyn nimikkeistöön annettujen tiettyjen asetusten muuttamisesta tai kumoamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
sekä katsoo seuraavaa:
(1)
Tietyissä tavaroiden luokittelua koskevissa komission asetuksissa, jotka on annettu asetuksella (ETY) N:o 2658/87 käyttöön otetun yhdistetyn nimikkeistön yhdenmukaisen soveltamisen varmistamiseksi, viitataan koodeihin tai huomautuksiin, joita ei enää ole tai jotka eivät ole enää voimassa. Sen vuoksi kyseisiä asetuksia olisi muutettava voimassa olevien asianomaisten koodien ja huomautusten huomioon ottamiseksi.
(2)
Tietyissä muissa asetuksissa säädetyistä tavaroiden luokitteluista on tullut tarpeettomia tai ne eivät ole enää voimassa esimerkiksi siitä syystä, että harmonoidun järjestelmän tai yhdistetyn nimikkeistön tavaroiden kuvauksia ja niihin liittyviä koodeja on muutettu. Sen vuoksi kyseisiä asetuksia olisi muutettava tai ne olisi kumottava.
(3)
Komission asetuksessa (ETY) N:o 3470/89 (2) säädetystä analyysimenetelmästä on tullut tarpeeton, koska mainitun menetelmän soveltamiseksi käytettävää lisähuomautusta ei enää ole. Sen vuoksi asetus (ETY) N:o 3470/89 olisi kumottava.
(4)
Tässä asetuksessa säädetyt toimenpiteet ovat tullikoodeksikomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan tämän asetuksen liitteessä I olevan taulukon sarakkeessa 2 luetellut asetukset mainitun liitteen mukaisesti.
2 artikla
Muutetaan tämän asetuksen liitteessä II olevan taulukon sarakkeessa 2 luetellut asetukset mainitun liitteen mukaisesti.
3 artikla
Kumotaan tämän asetuksen liitteessä III luetellut asetukset.
4 artikla
Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 26 päivänä marraskuuta 2009.

Labels: 3
15
19